ועדת הפנים והגנת הסביבה, כנסת 25, פרוטוקול מספר 71, 2023-06-06 00:00

יעקב אשר: אני פותח את ישיבת ועדת הפנים והגנת הסביבה

יעקב אשר:  על סדר היום הצעת חוק הדרכונים, תיקון מספר 10, הצעת החוק הממשלתית שמוזגה ביחד עם הצעת החוק של חבר הכנסת יוסף טייב

יעקב אשר:  ואנחנו נמצאים באמצע הליך ההצבעה על ההסתייגויות, והגענו עכשיו להסתייגויות של סיעות "המחנה הממלכתי" ו"יש עתיד"

יעקב אשר:  אדוני, היועץ המשפטי, רק תגיד לנו

יעקב אשר:  אני מבקש רק מהיועץ המשפטי, יש לנו את ההסתייגויות, אני מבקש רק לדעת את סדר ההצבעות בהסתייגויות הללו

גלעד קריב: כן אנחנו בהסתייגויות של "המחנה הממלכתי" ו"יש עתיד", והאמת שגם "ישראל ביתנו", הצטרפתם להסתייגויות האלה?     

יוליה מלינובסקי: כן, אנחנו על כולן מצטרפים

יעקב אשר: נשאר רק זה

יוליה מלינובסקי: לא, אני נימקתי כבר

יעקב אשר: כן, כן

גלעד קריב: הצטרפו לזה

יעקב אשר: אה, הצטרפו לזה, אוקיי

זאב אלקין: את מסרבת לנמק עוד פעם, יוליה?     

יוליה מלינובסקי: לא, אני יכולה

יוליה מלינובסקי:  יש לי הרבה נושאים

יעקב אשר: הלאה, הלאה

יעקב אשר:  גלעד

גלעד קריב: אנחנו נגיד את זה תוך כדי ההצבעה, אנחנו עשינו, לאור ריבוי ההסתייגויות ביחס לאורך ההצעה ומספר ההסתייגויות שהן דומות או בנושא כמעט זהה, עשינו מספר מקבצים של הסתייגויות

גלעד קריב:  אנחנו נגיד תוך כדי ההצבעה באיזה מקרים יש הסתייגויות, הצבעה על הסתייגות בודדת ובאיזה מקרים - - -     

זאב אלקין: לא, גם בהנמקה תגידו

זאב אלקין:  כי צריך לדעת מה לנמק

גלעד קריב: כן, כן, בהנמקה ברור

זאב אלקין: אני לא יכול לנמק ככה סתם בלי להבין איזה הסתייגויות בדיוק

גלעד קריב: ברור

גלעד קריב:  אני כבר אומר, הסתייגות מספר 1 זו הסתייגות שכבר הצביעו עליה בהסתייגויות של הסיעות האחרות ולכן אי אפשר להצביע עליה שוב

גלעד קריב:  אנחנו עוברים להסתייגות מספר 2 שהיא עומדת בפני עצמה כהסתייגות אחת

יעקב אשר: אוקיי

זאב אלקין: אוקיי

זאב אלקין:  רק לפני זה יש לי שאלה על סדר הדיון בישיבה הזאת, אדוני יושב הראש

יעקב אשר: שאלה קצרה, אני מבין

זאב אלקין: שאלה קצרה, לא יודע אם התשובה

יעקב אשר: כן

זאב אלקין: אני ראיתי שיש כינוס של ועדת הכנסת עוד 25 דקות בחדר הזה, אז אני מניח שאם לא נסיים את הדיון, איך בדיוק זה יתנהל?     

יעקב אשר: אם לא נסיים את הדיון, אז יהיה עיכוב בוועדת הכנסת

זאב אלקין: אה, בוועדת הכנסת, הבנתי

יעקב אשר: פתרון יצירתי שחשבתי עליו כרגע

זאב אלקין: בסדר, אם אדוני שולט גם על ועדת הכנסת

יעקב אשר: להסתייגות, דקה

יעקב אשר:  יש לך דקה להסתייגות הבודדת

זאב אלקין: טוב, אז המשמעות של ההסתייגות הזאת היא למעשה קשורה לנושא של הנידון

זאב אלקין:  בסעיף 4(א) בחוק העיקרי מופיע שבמקרה שיש סוגייה של ההשתקעות, השר רשאי לתת או דרכון לתקופה של 10 שנים או תעודת מעבר

זאב אלקין:  וההסתייגות הזאת, בנוסח כפי שהיא מנוסחת, מורידה את האופציה של תעודת מעבר ומשאירה רק את האופציה של דרכון קצר

זאב אלקין:  אתה לא מקשיב לי, איך תדע להצביע איתי בעד ההסתייגות

יעקב אשר: כן, כן

זאב אלקין: לא, לא

זאב אלקין:  אני אחכה לך, אני בן אדם מנומס

יעקב אשר: אתה תחכה על חשבונך

זאב אלקין: אבל, אני לא יכולה לנמק כשיושב ראש ועדה לא מקשיב

יעקב אשר: מקשיבים לך, משרד הפנים פשוט שותים בצמא

ולדימיר בליאק: באיזו הסתייגות אנחנו?     

זאב אלקין: אנחנו בהסתייגות מספר 2, המשותפת

זאב אלקין:  אגב, חבר הכנסת בליאק, אם אתם רוצים לנמק חלק מההסתייגויות תגידו לי כי אלה הסתייגויות משותפות

נאור שירי: אתה עושה את זה פשוט ברמה הרבה יותר טובה מאיתנו בנושא הזה, אין ספק

זאב אלקין: אם תרצו, אז תגידו לי, אני אביא לכם חלק מההנמקות

נאור שירי: אם תרצה לנמק דברים, ואם אפשר אז אני יכול לנמק גם

זאב אלקין: אוקיי, עכשיו, אז אני חוזר, אדוני יושב הראש - - -     

יעקב אשר: לא, אם ככה, אנחנו כרגע נצביע על הסתייגות מספר 2

זאב אלקין: לא, רגע, אבל לא הסברתי - - -     

יעקב אשר: תמשיך את זה אחר כך, יהיו לך עוד דקות

זאב אלקין: לא הקשבת לי

זאב אלקין:  אבל זו הסתייגות אחרת כבר, לא תוכל להצביע בעד ההסתייגות הזאת מבלי שהקשבת לנימוקים

יעקב אשר: נוכל לחשוב לשקול על זה

יעקב אשר:  אתה בטח תעשה רביזיה, ואז תהיה לך אפשרות נוספת

יעקב אשר:  מי בעד הסתייגות מספר 2, שירים את ידו? מי נגד?      

יעקב אשר: בעד – 4 

יעקב אשר: נמנעים – 0 ההסתייגות לא אושרה     

יעקב אשר: ההסתייגות לא עברה

נאור שירי: רביזיה

זאב אלקין: רביזיה

יעקב אשר: עכשיו?     

גלעד קריב: ההסתייגויות הבאות הן מספר 3 ו-4

זאב אלקין: כן

יעקב אשר: בבקשה

זאב אלקין: פה מדובר על הסתייגויות שהן בעיקר הסתייגויות מילוליות, הן לא הסתייגויות מהותיות מבחינת התוכן

יעקב אשר: אז תחזור לתוכן הקודם

זאב אלקין: לא, יפה, זו הזדמנות דווקא

זאב אלקין:  אמרתי בהסתייגות הקודמת, שלצערי לא הצבעת איתי אבל ברביזיה יש לך עוד סיכוי - - -     

יעקב אשר: יש לי זמן להחליט

זאב אלקין: לשנות את דעתך, הצעתי שהסמכות של השר במקרה של היעדר השתקעות, תהיה רק לקצר את תוקף הדרכון ולא ללכת לאופציה של תעודת מעבר

זאב אלקין:  כי זה, סך הכול, אני סבור שבאמת אזרחות צריכה, כמו בכל מדינה מערבית נורמלית, גם להעניק אוטומטית דרכון

זאב אלקין:  מי שרוצה ויש לו ספקות על תהליכי קבלת אזרחות יכול לפעול בנתיב הזה, כן? אבל כל עוד שיש לבן אדם אזרחות של מדינה מסוימת, מגיע לו גם דרכון של המדינה הזאת

זאב אלקין:  זה המצב הנורמלי

זאב אלקין:  והסיטואציה הזאת של תעודות מעבר שיש במדינת ישראל, וגם הרצון להשתמש בהן בצורה סיטונאית, בעיני זה פסול לחלוטין

זאב אלקין:  אגב, בדיוק מאותם נימוקים, כמו שהסתכלו עליי אנשי משרד הפנים כששאלנו על בן אדם בן 30 שאף פעם לא היה בארץ ורק נולד כבן להורים ישראלים שעזבו את הארץ לפני 50 שנה או 60 שנה - - -     

יעקב אשר: משרד הפנים תחשבו על זה

יעקב אשר:  הלאה

זאב אלקין: אז מקבל אוטומטית דרכון

יעקב אשר: היועץ המשפטי רוצה לומר משהו על ההצבעה?     

גלעד קריב: כן, אני רוצה להבהיר שכשאנחנו מדברים - - -     

זאב אלקין: בטח שיש מקרים

זאב אלקין:  כאלה יש המון

יעקב אשר: תקשיבו

יעקב אשר:  תקשיבו להערת היועץ המשפטי

גלעד קריב: כשאנחנו מצביעים על מקבץ של הסתייגויות, ככל שההצבעה תהיה בעד ההסתייגויות אז נצטרך להצביע הסתייגות הסתייגות מתוך המקבץ הזה

זאב אלקין: כן, זה מקבץ של שתי הסתייגויות, שלוש הסתייגויות

גלעד קריב: לא, אני אומר באופן כללי על כל המקבצים שיהיו מעכשיו עד סוף ההצבעות

זאב אלקין: ברור

גלעד קריב: ככל שדוחים, אז דוחים את כל ההסתייגויות באותו מקבץ

יעקב אשר: אוקיי

יעקב אשר:  אם כך, אנחנו נצביע עכשיו על 3 ו-4

זאב אלקין: שנייה, אבל אם יש תיקו?     

יעקב אשר: על 3 -4

זאב אלקין: שנייה רגע, אני שואל, מבחינת סדרי הצבעה

גלעד קריב: תיקו זה הסתייגות נדחתה, לא התקבלה

זאב אלקין: זאת אומרת, כל המקבץ נדחה

יעקב אשר: אתה האחרון שצריך לשאול את השאלה הזאת

זאב אלקין: לפעמים גם המובן מאליו, עדיף שיישאל

יעקב אשר: ובאופן מובן מאליו אני עובר להצבעה על 3 ו-4

יעקב אשר:  על הסתייגות 3 ו-4, מי בעד? מי נגד? מי נמנע?     

יעקב אשר: בעד – 3 

יעקב אשר: נמנעים – 1 ההסתייגויות לא אושרו     

זאב אלקין: רביזיה

גלעד קריב: ההסתייגויות לא התקבלו

יעקב אשר: אוקיי, אדוני היועץ המשפטי, לא התקבלו ההסתייגויות

גלעד קריב: אנחנו עוברים למקבץ של הסתייגויות 5 עד 10

יעקב אשר: 5 עד 10, בבקשה

זאב אלקין: 5 עד 10? לא, למה הם מקבץ?     

גלעד קריב: כי כולם מדברים על הוספה של מילים בסוף הזה "בכפוף להוראות השר - - -     

יעקב אשר: אתה סומך על - - -     

זאב אלקין: לא, אבל למה, 6 ו-7 אני עוד יכול להבין, למרות שיש פה עניינים שונים לגמרי של תוכן

זאב אלקין:  אבל 5, איך זה קשור לזה?     

ולדימיר בליאק: 5 זה באמת שונה

זאב אלקין: למה זה במקבץ הזה? 5 זה הסתייגות נפרדת

גלעד קריב: 5 זה הסתייגות בפני עצמה

גלעד קריב:  6 עד 10

זאב אלקין: קודם נדבר על 5, אחר כך נעבור לכל השאר

יעקב אשר: ואנחנו עוברים להנמקה של 5

יעקב אשר:  כן, הזמן עובר, כן

זאב אלקין: כן, אז הסתייגות 5, כמוש אמרנו שהיא עומדת בפני עצמה, היא מציעה להוסיף לסעיף קטן 4(א)(1) את הדבר הבא: "על אף האמור בסעיף קטן (א), לא יסרב השר לתת דרכון ראשון למי שקיבל את אזרחותו לפי סעיף 2 לחוק האזרחות", או במילים אחרות מחזירה את התיקון של חבר הכנסת פורר לסעיף אחר בחוק הזה ולא לסעיף שאתם מנסים למחוק משם

זאב אלקין:  אתם מוציאים אותנו מהדלת, אנחנו נכנסים מהחלון

יעקב אשר: אוקיי, וברגע שנכנסנו לחלון אני מעלה את הסתייגות מספר 5 להצבעה

יעקב אשר:  מי בעד? מי נגד? אין נמנעים

יעקב אשר: בעד – 4 

יעקב אשר: נמנעים – 0 

ולדימיר בליאק: רביזיה

יעקב אשר: ההסתייגות לא התקבלה

גלעד קריב: 6 עד 10

יעקב אשר: 6 עד 10

ולדימיר בליאק: ביקשתי רביזיה, כן?     

יעקב אשר: כן, כן, ברור

יעקב אשר:  נרשם, בליאק

ולדימיר בליאק: רק מוודא

זאב אלקין: אוקיי

זאב אלקין:  מהסתייגויות 6 עד 10 - - -     

יעקב אשר: עד 10? לא כולל?     

גלעד קריב: עד 10 כולל

יעקב אשר: כולל, אוקיי

זאב אלקין: עכשיו, אני חולק על זה שזה מקבץ גם כאן

יעקב אשר: אז תכניס את זה בנימוק

זאב אלקין: אולי אני אשכנע את היועץ המשפטי לפני שנצביע

יעקב אשר: אני מבקש מהיועץ המשפטי להקשיב בקשב רב

זאב אלקין: זה נכון שכל ההסתייגויות האלה מ-6 עד 10, מדברות על הכנסה של תהליך מסוים של אישור הוראות השר, כי אנחנו בחוק מחזירים לשר סמכות בלעדית לא מפוקחת על ידי שום גורם בנושא כל כך מהותי של מתן דרכון

זאב אלקין:  ולכן, אנחנו מציעים שההנחיות והמדיניות שהשר יקבע יחזרו לאישור מחודש, אבל למי לאישור מחודש, יש פה הבדלים גדולים והם גם הבדלים שונים מבחינת התוכן

זאב אלקין:  אז הסתייגות מספר 6 מדברת על האישור של וועדת הפנים והגנת הסביבה, שזה מאוד טבעי כי זה סוג של תקנות

יעקב אשר: הלאה, הלאה

זאב אלקין: בעניין הזה של הדרכון

זאב אלקין:  למה הלאה? אולי תשתכנע

יעקב אשר: נתתי לך איזה עוד כמה שניות כדי שתוכל להסביר את זה, אז תנצל את זה

זאב אלקין: ההסתייגות מספר 6, אני, שים לב, אני לא נואם פה נאומים, אני מדבר על תוכן של הסתייגויות לגופם של דברים

יעקב אשר: אז לגופו של עניין, אנחנו צריכים עכשיו להגיע להצבעה

זאב אלקין: לא מנצל את הזמן הזה רק למשוך אותו

זאב אלקין:  אז הסתייגות מספר 7 מדברת על האישור שיינתן על ידי שר העלייה והקליטה, היות והנושא הזה, ההוראות, עוד פעם, לא אישור פרטני של סמכות שר הפנים, אבל ההנחיות - - -     

יעקב אשר: והשאר זה כבר היענות של אמריקה וכו' וכו'

זאב אלקין: לא

זאב אלקין:  היות, שנייה רגע

יעקב אשר: אנחנו ניגשים להצבעה על הסתייגויות 6 עד 10, כולל

זאב אלקין: לא הספקתי להגיד על מה אתם מצביעים

זאב אלקין:  לא קיבלתי תשובה מהייעוץ המשפטי למה זה מקבץ

זאב אלקין:  שנייה

זאב אלקין:  אני ערערתי על זה שזה מקבץ

יעקב אשר: התשובה ניתנה בהתחלה

זאב אלקין: איך, אבל אתה אמרת שהם יקשיבו לטיעונים שלי ויענו לי

יעקב אשר: זאב

יעקב אשר:  מי בעד הסתייגויות 6 עד 10, שירים את ידו?     

זאב אלקין: לא, למה זה מקבץ? למה זה מקבץ?     

יעקב אשר: מי נגד? אני אעשה עוד פעם, מי בעד ההסתייגויות?     

יעקב אשר: ההסתייגויות לא התקבלו

זאב אלקין: לא

זאב אלקין:  לא שאלת, אני לא הצבעתי בעד ולא נגד

זאב אלקין:  יש עוד אופציה

יעקב אשר: מי נמנע? 

יעקב אשר: בעד – 4 

יעקב אשר: נמנעים – 0 

זאב אלקין: אני לא משתתף בהצבעה במחאה על זה שזה הוגדר כמקבץ

נאור שירי: אם זו מחאה, אני אצטרף אליך

נאור שירי:  אני במחאה

זאב אלקין: אז פעם הבאה, תשאל בבקשה גם על האופציה הזאת – לא השתתף בהצבעה

ולדימיר בליאק: רביזיה

יעקב אשר: כן

גלעד קריב: הסתייגויות 11 ו-12, אלה הסתייגויות שהצביעו עליהן כבר בהסתייגויות הקודמות

יעקב אשר: אז הן נמחקות

ולדימיר בליאק: רגע, הייתה כבר התייעצות סיעתית על סעיף 2?     

יעקב אשר: נגמר, נגמר, נגמר

יעקב אשר:  לא השאירו לך אחד אפילו

ולדימיר בליאק: לא, אני שואל

יעקב אשר: הלאה

יעקב אשר:  13

גלעד קריב: אנחנו עוברים להסתייגויות 13 עד 16, כולל

גלעד קריב:  ואני מבקש מחבר הכנסת אלקין גם להסביר למה הכוונה בהסתייגויות האלה כי הן כתובות בצורה שלא ברור מה הייתה כוונת ההסתייגות

זאב אלקין: אני אסביר, אבל למה אתם חושבים שזה מקבץ? תסבירו

יעקב אשר: אני לא חושב שאנחנו צריכים - - -     

גלעד קריב: אני אגיד את זה, אני אגיד פעם אחת

יעקב אשר: פעם אחת ועל הכול

גלעד קריב: על פי הנחיית היועצת המשפטית לכנסת - - -     

יעקב אשר: ניסיונות יפים, זאב

גלעד קריב: אחד השיקולים לקביעת המקבצים זה אם יש סדרת הסתייגויות חלופיות או מספר הסתייגויות דומות באותו נושא

גלעד קריב:  לטעמנו, זה המקרה

יעקב אשר: ואני רוצה להוסיף על זה דבר אחד

יעקב אשר:  הייעוץ המשפטי קיבל את ההחלטה שלו, אני לא הייתי מעורב בזה, לא ביקשתי, לא דיברתי, ותאמין לי - - -     

זאב אלקין: לא, בדרך כלל - - -     

יעקב אשר: רגע, רגע, אבל תן לי לסיים

יעקב אשר:  ותאמין לי שגם הייעוץ המשפטי יודע שבהסתייגויות של אלקין הם צריכים מאוד להיות, ללמוד את החומר טוב

זאב אלקין: לא, לא, אין לי שום זכויות יתר על כל אחד אחר

יעקב אשר: אז אם ככה, אתה סומך עליהם, אני לפחות סומך עליהם

זאב אלקין: אני רק אומר שעשו את זה - - -     

יעקב אשר: תנמק בבקשה את המקבץ הזה

יעקב אשר:  התחלת לנמק

זאב אלקין: בדרך כלל עושים כשבקשת יושב הראש, לא, עוד לא התחלתי לנמק

יעקב אשר: התחלת לנמק

זאב אלקין: יש בקשת יושב ראש להצביע במקבצים

זאב אלקין:  אני מניח שאדוני העביר בקשה כזאת

זאב אלקין:  זה לא היה, בדרך כלל ייעוץ משפטי, מה המקבץ - - -     

ולדימיר בליאק: רגע, אנחנו מ-13 עד 16?     

יעקב אשר: 16 כולל

יעקב אשר:  כן, זאב, אנחנו שומעים אותך

זאב אלקין: לא, אני מסתכל

זאב אלקין:  אתם עכשיו קיבצתם אז אני צריך לקבץ את זה

ולדימיר בליאק: אנחנו צריכים כמה דקות להסתכל, כן

יעקב אשר: אתם מזכירים לי את עצמי בימים אחרים

ולדימיר בליאק: אתה נתת לנו מחמאה עכשיו

זאב אלקין: טוב

זאב אלקין:  אז אני כרגע מסביר קודם כל את הסתייגות מספר 13, כי אני בכל זאת לא מקבל את זה שזה מקבץ

זאב אלקין:  מוצע פה להוסיף לסעיף 6 של החוק העיקרי, כן, החוק שבו מתבצע תיקון במסגרת החקיקה בסעיף אחד של, אני לא יכול, אתה לא מקשיב לי, אז איך אני יכול לנמק?     

יעקב אשר: אתה רואה שאתה יכול

זאב אלקין: לא, הנה אתה רואה שעצרתי

יעקב אשר: הנה, השעון ממשיך

יעקב אשר:  עוד 15 שניות

זאב אלקין: לא, לא, לא

זאב אלקין:  אי אפשר ככה

זאב אלקין:  אתה לא תדע על מה להצביע

יעקב אשר: רוצים להחליף את יושב ראש הוועדה

זאב אלקין: גם זה יבוא

זאב אלקין:  אתה מכיר את הבניין הזה, גם זה יבוא

זאב אלקין:  הרי, את זה אתה יודע היטב

יעקב אשר: עוד חלום, מה שנקרא

זאב אלקין: לא, למה חלום? אדוני חושב שהוא לנצח פה?     

יעקב אשר: אוקיי, אם ככה, מחלום נעבור למציאות

יעקב אשר:  מי בעד ההסתייגויות 13 עד 16, כולל? שירים את ידו

יעקב אשר:  מי נגד? מי נמנע? מי אינו משתתף

יעקב אשר: בעד – 3 

יעקב אשר: נמנעים – 0 

זאב אלקין: שוב, במחאה על זה שזה הוגדר כמקבץ

יעקב אשר: ההסתייגויות לא התקבלו

ולדימיר בליאק: אני מבקש להגיש רביזיה על המקבץ הזה

יעקב אשר: הלאה

יעקב אשר:  מקבץ הבא

גלעד קריב: אנחנו עוברים למקבץ הארוך ביותר

גלעד קריב:  מהסתייגות מספר 17 עד הסתייגות 63, כולל

גלעד קריב:  כל ההסתייגויות האלה הן הוספת - - -     

זאב אלקין: עכשיו, על זה אני חולק לחלוטין שזה מקבץ

גלעד קריב: אני רק אסיים

יעקב אשר: רגע, תן לו לסיים, ואני אתן לך דקה לחלוק

גלעד קריב: בכל ההסתייגויות האלה מוסיפים את סעיף 6(ג), מציעים להוסיף את סעיף 6(ג) להצעת החוק, ובכולם מדובר על סירוב לתת דרכון ראשון למי שקיבל את אזרחותו לפי סעיף 2 לחוק האזרחות

גלעד קריב:  רק הסיבה משתנה, בין כל ההסתייגויות

יעקב אשר: אוקיי, יש לך דקה לטעון את הטיעון הזה

זאב אלקין: אוקיי, קודם כל, לא, אני צריך להסביר, כמות כזאת - - -     

יעקב אשר: קחו זמן הנמקה

זאב אלקין: זה לא הגיוני לתת דקה גם אם זה מקבץ, לכמות כזאת של הסתייגויות

יעקב אשר: אתה יודע מה, לא תקבל דקה, אתה מתחיל לנמק

יעקב אשר:  הנימוק הזה יהיה - - -     

תומר רוזנר: דקה על למה לא מקבץ ודקה על ההסתייגויות

יעקב אשר: יפה, הנימוק הזה יצטרף לך ביחד, ובמקום שתי דקות אני אתן לך שלוש דקות מלאות

זאב אלקין: על כמה? 40 הסתייגויות פה?     

יעקב אשר: כן, 40 הסתייגויות שהן אותה הסתייגות

זאב אלקין: זה הגיוני? אני רוצה לשאול את הייעוץ המשפטי, 3 דקות לנמק 40 הסתייגויות?     

יוליה מלינובסקי: אני זוכרת שכשדנו בכשרות - - -     

יעקב אשר: 5 דקות בשבילך

יעקב אשר:  בעל הבית השתגע

יעקב אשר:  תתחיל

יוליה מלינובסקי: 2 דקות להסתייגויות אחת, וגם עשו הפסקות לתפילות, ואני עוד הסכמתי

ולדימיר בליאק: מתי אנחנו בהפסקה, אגב?      

יוליה מלינובסקי: לתפילה

זאב אלקין: של תפילה

ולדימיר בליאק: לתפילה

יעקב אשר: אנחנו ב-40 נצביע

ניסים ואטורי: למה? לאיזו דת יש תפילות עכשיו, לא הבנתי

ניסים ואטורי:  איזו שעה עכשיו?     

יעקב אשר: 12:40

נאור שירי: לדת האתאיסטית

יוליה מלינובסקי: למה לנו אין הפסקות לתפילות?     

ניסים ואטורי: מה יש עכשיו? איזו תפילה?     

יעקב אשר: כי אני לא יכול לעשות מנחה, זה עוד לא חצות

יוליה מלינובסקי: אז מתי תהיה הפסקה לתפילה? אולי זה חשוב לנו

יעקב אשר: בין ועדת הכנסת לוועדה הבאה

זאב אלקין: לא, למה? עוד עשר דקות אפשר כבר, לדעתי, לא?     

יעקב אשר: אנחנו נותנים את הזמן

יוליה מלינובסקי: לא, לא

יוליה מלינובסקי:  אני פשוט נזכרתי עכשיו במה שהיה אצלי

ולדימיר בליאק: היינו ליברליים מידי, יוליה

יעקב אשר: אני אומר שזמן הנימוק שלו הוא עד - - -     

זאב אלקין: שנייה, אפשר?      

יעקב אשר: לא, לא, התחלת כבר קודם

זאב אלקין: מה התחלתי קודם? אני לא שומע את עצמי, איך אתה רוצה?     

יעקב אשר: אני אמרתי את זה קודם

יוליה מלינובסקי: לא יהיו יותר הפסקות לתפילות

ולדימיר בליאק: נגמר

יוליה מלינובסקי: נגמר

זאב אלקין: טוב

יעקב אשר: אתם צריכים לעשות סדר באופוזיציה

יעקב אשר:  הם לא נותנים להתבטא, זאב

יעקב אשר:  אני אומר לך, זה נראה שאתה במצוקה

זאב אלקין: אתה יושב ראש הוועדה, זה תפקידך לעשות סדר

יעקב אשר: אני לא יכול להתערב

זאב אלקין: לא, לא

זאב אלקין:  קודם כל, תפקידו של יושב ראש הוועדה הוא לשמור על זכות הדיבור שלי

זאב אלקין:  ובדרך כלל, מוסיפים זמן

זאב אלקין:  כשיושב ראש וועדה למעשה נכשל במילוי תפקידו לשמור על זכות הדיבור שלי, מגיע לי זמן חזרה

זאב אלקין:  אדוני יושב הראש, אתה לא איתי, איך אני יכול ככה

יעקב אשר: ארז, שב תקשיב לו

יעקב אשר:  עכשיו יהיה לך יושב ראש

ולדימיר בליאק: הנה, נכשלת – הודחת

יוליה מלינובסקי: אתה בורח

זאב אלקין: טוב, אתה רואה? זה לא לקח כל כך הרבה זמן כמו שחשבת, עד שהוחלפת

זאב אלקין:      [היו"ר ארז מלול]     

ארז מלול: יאללה, יאללה

ארז מלול:  40 שניות

ולדימיר בליאק: מה 40 שניות? דיברנו על 3 דקות

נאור שירי: 5 דקות

זאב אלקין: 5 אפילו

זאב אלקין:  אז הרעיון המרכזי שעומד מאחורי ההסתייגויות האלה, הוא למעשה בנוי על העקרון הבא – באה כאן הממשלה ואומרת שיש קבוצה אחת של אזרחי מדינת ישראל, אחת בלבד, עולים שלהם אזרחות לא מקנה דרכון

זאב אלקין:  כל הקבוצות האחרות, אמרנו כבר, אלה שנולדו בחו"ל ולא היו פה אף פעם, כבר הגיעו לגיל 30 והם כבר לא בני משפחה קטינים של ישראלים, הם עדיין מקבלים דרכון

זאב אלקין:  הקבוצה היחידה, לפי החוק הזה, שלא מקבלת דרכון היא קבוצה של העולים

זאב אלקין:  אני חשבתי שאם זו מדיניות חדשה של הממשלה אפשר להרחיב אותה, אפשר לחשוב על עוד קבוצות אוכלוסייה שלא זכאיות לדרכון

זאב אלקין:  למשל, מי שלא שירת בצה"ל

זאב אלקין:  למה לא? אם אפשר לבחור קבוצת אוכלוסייה ולהגיד שדרכון זה לא זכות מוקנית באזרחות, אז כל מי שלא שירת בצה"ל, יכול למשל לקבל - - -     

יוליה מלינובסקי: לשנה בלבד

זאב אלקין: לא, למה? תעודת מעבר, למה דרכון לשנה

יוליה מלינובסקי: נכון

יוליה מלינובסקי:  אחלה רעיון

זאב אלקין: למה לא? אם אנחנו מתחילים - - -     

ניסים ואטורי: הוא מנצל את זה שעברנו ליושב ראש מש"ס

ניסים ואטורי:  הוא מנצל את זה

ארז מלול: ואטורי

ארז מלול:  לא, לא, גם יעקב אשר זה אותו דבר

ארז מלול:  זה יותר גרוע

ניסים ואטורי: זה בסדר, זה בסדר

זאב אלקין: אני לא יודע אם הוא יאהב את ההתבטאות שלך שזה יותר גרוע, אבל כן

ולדימיר בליאק: אתה מפליג ניסים, מפליג

זאב אלקין: אז אמרתי שקבוצה אחת שאפשר לחשוב עליה זה לא משרתים באופן כללי

זאב אלקין:  קבוצה שנייה, אפשר לדבר על כך - - -     

נאור שירי: קבוצה שנייה זה לא משרתות

זאב אלקין: יש כאלה שלא שירתו בצה"ל אבל שירתו בשירות לאומי או אזרחי, אז יש היגיון לתת להם

זאב אלקין:  אבל מי שלא שירת ולא זה, אז גם יש היגיון - - -     

ארז מלול: אתה חוזר על עצמך

יוליה מלינובסקי: בסדר, אנחנו מסבירים כדי שתבינו בדיוק

זאב אלקין: בוודאי, אבל זה קבוצות שונות, לכן אני לא מבין למה איחדתם את זה למקבץ

זאב אלקין:  כי העיקרון המארגן הוא שונה לחלוטין

יוליה מלינובסקי: אני חושבת גם כן, למי שיש רישום פלילי - - -     

זאב אלקין: אפשר למשל, אפשר למשל להגדיר ערים מסוימות במדינת ישראל, שלתושבים בערים האלה לא מגיע דרכון ורק תעודת מעבר

זאב אלקין:  למשל, יושב הראש היה פעם ראש עיריית בני ברק, אז למה שלא תהיה החלטה שלכל תושבי בני ברק לא יהיה דרכון? אם אפשר שלכל העולים לא יהי דרכון, אז אפשר לקבל החלטה של - - -     

יוליה מלינובסקי: אני מבקשת, מראשי משפחות פשע, לשלול מהם דרכון

יוליה מלינובסקי:  זה מאוד יעזור למשטרת ישראל, לפחות הם לא יצטרכו לטוס ולחפש אותם שם אחר כך

יוליה מלינובסקי:  בוא, תחשוב על זה

יוליה מלינובסקי:  מה אתה אומר?     

זאב אלקין: למשל, עקרון נוסף שמוצע כאן – אנשים שלא שילמו את כל החובות של המיסים שלהם למדינת ישראל בשנה מסוימת

יוליה מלינובסקי: נכון

זאב אלקין: למה שיהיה להם דרכון?     

ולדימיר בליאק: לא הגישו דו"ח שנתי

ולדימיר בליאק:  בבקשה, לא הגישו הצהרת הון

יוליה מלינובסקי: ואי, כמה שרים נכנסים להגדרה

ולדימיר בליאק: נכון, נכון

יוליה מלינובסקי: הם לא יטוסו לחו"ל

יוליה מלינובסקי:      [היו"ר יעקב אשר]     

יעקב אשר: ובאווירה אופטימית זאת אנחנו עוברים להצבעה

ולדימיר בליאק: רגע, לא סיימנו

זאב אלקין: שנייה, לא סיימנו

ולדימיר בליאק: לא סיימנו

יעקב אשר: סעיף 17 עד 63, הסתייגויות, מי בעד ההסתייגויות, שירים את ידו? מי נגד? מי נמנע? מי לא משתתף?     

יעקב אשר: בעד – 3 

יעקב אשר: נמנעים – 0 

זאב אלקין: אני לא משתתף במחאה על זה שאיחדתם

יעקב אשר: וההסתייגויות לא התקבלו

ולדימיר בליאק: רביזיה

יעקב אשר: מכאן, אנחנו עוברים למקבץ הבא

גלעד קריב: לא, שנייה, הסתייגות 64 היא הסתייגות שכבר הצבענו עליה בסיעות האחרות

גלעד קריב:  אנחנו עוברים להסתייגויות 65 - - -     

יעקב אשר: היא ירדה

זאב אלקין: לא, היא לא ירדה, זה מצטרף

יעקב אשר: כן, כן, מצטרף

גלעד קריב: 65 עד 69

יעקב אשר: 65 עד 69, בבקשה, זאב

זאב אלקין: לא, שנייה, לא הבנתי

יעקב אשר: לא, לא ,אתה בסדר, אתה תוך דיבור

זאב אלקין: לא, לפני שאני בדיבור אני צריך להבין על מה אני מדבר

גלעד קריב: מ-65 עד 69, כולל

יעקב אשר: עד 69, כולל

יעקב אשר:  בינתיים הנימוק לא רע

זאב אלקין: שנייה, למה 65 הוא חלק מהמקבץ הזה?      

גלעד קריב: בכל המקבץ הזה מדובר על החלפת סעיף 3 להצעת החוק ומה יחול במקום הסעיף הזה

זאב אלקין: למעשה, לשיטתכם, כל הסתייגות לסעיף תחילה זה מקבץ?     

גלעד קריב: לא, בגלל זה חילקנו את זה בין שורה 69

גלעד קריב:  אחרי זה יש עוד מקבץ בין 70 ל-72, ועוד מקבץ בין 73 ל-76

גלעד קריב:  היינו דווקא די מקלים

זאב אלקין: קודם כל, אני אתחיל דווקא בלציין את הסתייגות 66

זאב אלקין:  זה משהו אמיתי עלה פה, אגב, אדוני הפנה אלינו שאלה, אדוני יושב הראש, הפנית אלינו שאלה בדיון הקודם

יעקב אשר: בדיון הקודם, אני אפנה אותה בסוף ההצבעות

זאב אלקין: אוקיי, בסדר

זאב אלקין:  אז אני רק אסביר שההסתייגות הזאת, למשל הסתייגות 66 מתייחסת בין השאר לבעיה שהוצגה כאן – שבסופו של דבר לא ניתן להגיד שאנשים שקיבלו אזרחות, יכול להיות שרצו לקבל דרכון - - -     

יעקב אשר: עלולים להגיע לתור

זאב אלקין: הזמינו תור, או ניסו להזמין תור - - -     

יעקב אשר: אוקיי, ולכן אנחנו נצביע כרגע על הסתייגויות מ-65 עד 69

יעקב אשר:  מי בעד?     

זאב אלקין: לא שכנעתי אותך בזה? דווקא אמרת שזו בעיה אמיתית

יעקב אשר: תכף, חכה בסבלנות

יעקב אשר:  מי בעד?     

יוליה מלינובסקי: זו בעיה אמיתית

יעקב אשר: מי בעד הסתייגויות 65 עד 69? מי נגד? מי נמנע? ומי אינו משתתף בגלל מחאה?     

יעקב אשר: בעד – 3 

יעקב אשר: נמנעים – 0 

זאב אלקין: לא שכנעתי, אני רואה

זאב אלקין:  אני לא משתתף במחאה על כך שעוד פעם - - -     

יעקב אשר: ההסתייגויות נפלו

ולדימיר בליאק: אני מצטרף למחאה אבל השתתפתי

גלעד קריב: 70 עד 72

ולדימיר בליאק: ואני מבקש רביזיה

יעקב אשר: 70 עד 72, בבקשה

זאב אלקין: רשמתם את הרביזיה?     

יעקב אשר: בוודאי

יעקב אשר:  כן, אתם באמצע הנמקה

זאב אלקין: לא באמצע, עוד לא התחלנו

יעקב אשר: אני, עד מה שדיברת עד עכשיו, די משוכנע?     

זאב אלקין: מה?     

יעקב אשר: מה שהסברת עד הרגע הזה?     

זאב אלקין: משוכנע במה? לא תמכת בי באף הצבעה, איך יכול להיות שאתה משוכנע

זאב אלקין:  אז הסתייגות מספר 60, כן? היא מדברת על התוספת - - -     

יעקב אשר: 70

זאב אלקין: אתה רואה? בלבלתם אותי כבר

יעקב אשר: אתה רואה שאני עירני

זאב אלקין: אני לא

זאב אלקין:  עם המקבצים האלה, זה מקשה

יעקב אשר: אם זה מקשה עליך, אני יכול לעבור ישר להצבעה

זאב אלקין: הסתייגות מספר 70 מדברת על כך שאנחנו מבקשים פה תוספת – הבקשה תוגש בטופס שיראה השר ויצורפו אליו מסמכים ותמונות כפי שהוא יראה

יעקב אשר: מי בעד הסתייגויות 70 עד 72?     

זאב אלקין: רק 70 הספקתי לנמק

יעקב אשר: שירים את ידו

יעקב אשר:  מי בעד?     

זאב אלקין: שערורייה

יעקב אשר: מי נגד? מי נמנע? מי אינו משתתף בגלל מחאה?     

יעקב אשר: בעד – 3 

יעקב אשר: נמנעים – 0 

יעקב אשר: 73 עד 76

ולדימיר בליאק: חבר הכנסת ואטורי, אתה רוצה להכריז על ניגוד עניינים?     

יעקב אשר: אנחנו התחלנו בהנמקה

יעקב אשר:  73 עד 76

יעקב אשר:  אתה מנמק?     

ולדימיר בליאק: רגע, לא, אני ביקשתי רביזיה

יעקב אשר: בוודאי, בוודאי

זאב אלקין: לא, אבל השאלה האמיתית האם חבר הכנסת ואטורי היה יכול להצביע על 72, להכריז על ניגוד עניינים? מי דעתו של הייעוץ המשפטי?     

נאור שירי: אני בכלל חושב שכל החוק הזה צריך להסתכל מבחינה הפרסונלית בנוגע לשייט של ואטורי

חנוך דב מילביצקי: אתם כולכם מקנאים

חנוך דב מילביצקי:  אתם כולכם מקנאים שלא הזמינו אתכם

יעקב אשר: זה מה שאמרתי בהתחלה

חנוך דב מילביצקי: זה כל העניין

יעקב אשר: זה מה שאמרתי בהתחלה

ניסים ואטורי: אתמול האופוזיציה עמדו ובאו אליי ואמרו לי "איך אנחנו עושים גם כזה דבר?"

יוליה מלינובסקי: נכון, נכון

יוליה מלינובסקי:  אני שאלתי את ואטורי איך אפשר להצטרף

ניסים ואטורי: תעשו פריימריז, תהיו דמוקרטיה ובואו תעשו

נאור שירי: יעקב אשר בא ואמר "בואו נעשה פריימריז", הוא רוצה - - -     

זאב אלקין: יש לי הצעת שדרוג לחבר הכנסת ואטורי

יעקב אשר: רגע, רגע

יעקב אשר:  חכה איתה, לא, לא, לא

ולדימיר בליאק: לא, רגע, לא נימקנו

זאב אלקין: לא שנייה

יעקב אשר: נצביע קודם ואז

זאב אלקין: לא, אני שאלתי על ניגוד עניינים

יעקב אשר: מי בעד 73 עד 76?     

זאב אלקין: לא נימקתי, שאלתי שאלה לפני זה

נאור שירי: שאלה לייעוץ המשפטי

נאור שירי:  שאלה לייעוץ המשפטי על ניגוד העניינים

יעקב אשר: מי נגד?     

זאב אלקין: זה לא תקין

זאב אלקין:  לא, לא

זאב אלקין:  זה לא תקין מה שקורה

נאור שירי: לא, לא, לא

יעקב אשר: מי נמנע?     

זאב אלקין: אני שאלתי לפני הנמקה, על ניגוד עניינים

זאב אלקין:  לא קיבלתי תשובה מהייעוץ המשפטי

יעקב אשר: מי אינו משתתף במחאה?     

נאור שירי: אני לא משתתף תחת מחאה

זאב אלקין: אי אפשר ככה

זאב אלקין:  אי אפשר ככה

יעקב אשר: אני הודעתי שההנמקה התחילה

זאב אלקין: לא, אבל אני אמרתי שיש לי קודם שאלה על ניגוד עניינים

נאור שירי: אנחנו דיברנו על שאלה, אדוני יושב הראש

זאב אלקין: אתה לא יכול להתעלם מהשאלות שלנו

יעקב אשר: הצבעה     

יעקב אשר: נגד – 5 

יעקב אשר: ההסתייגויות לא אושרו     

יעקב אשר: 77 עד 80, לנמק בבקשה

זאב אלקין: אתה לא יכול

זאב אלקין:  אי אפשר לעשות את זה

יעקב אשר: 77 עד 80, ההנמקה התחילה

זאב אלקין: אי אפשר לעשות את זה

זאב אלקין:  שאלתי שאלה את הייעוץ המשפטי ולא קיבלתי תשובה

זאב אלקין:  אני לא אקבל תשובה מהייעוץ המשפטי?     

יעקב אשר: פשוט זה לא פייר לעשות להם את זה כי הם לא מוזמנים לשייט, אז זה פאדיחה

נאור שירי: אנחנו מארגנים עכשיו, עם השרה לאיכות הסביבה, אני רוצה לעדכן אתכם רבותיי וגבירותיי

זאב אלקין: זה דווקא סימן שהם לא נמצאים בניגוד עניינים והם יכולים לענות

נאור שירי: חבר הכנסת, אלקין

זאב אלקין: אבל, אני, במקומו של חבר הכנסת - - -     

יעקב אשר: אני חושב שהם צריכים לצלול לסוגייה

נאור שירי: אני רוצה לעדכן אתכם שהשרה לאיכות הסביבה הוציאה עכשיו משט מתחרה בחבר הכנסת ואטורי, עכשיו אל מול חופי אכזיב וראש הנקרה

נאור שירי:  ברגעים אלו

נאור שירי:  ואני רוצה לומר לך ששרים שם שירה בציבור, ואתה צריך לראות שהיא לא תשבור לך את שוק הספנות שפתחתם בכנסת ישראל

נאור שירי:  היא עכשיו הוציאה משט

יעקב אשר: אם כבר שירה בציבור, בואו נראה איך אנחנו שרים את זה

יעקב אשר:  מי בעד הסתייגויות 77 עד 80, שירים את ידו? אף אחד לא הרים את ידו

יעקב אשר:  מי נגד? מי נמנע? שירי

יעקב אשר:  מי אינו משתתף כמחאה? זאב אלקין

יעקב אשר: בעד – 0 

יעקב אשר: נמנעים – 1 

ולדימיר בליאק: רביזיה, אדוני יושב הראש

יעקב אשר: בבקשה

גלעד קריב: 81 עד 84

יעקב אשר: 81 עד 84, ההנמקה החלה

ולדימיר בליאק: אני רוצה לנמק, אדוני יושב הראש

יעקב אשר: בבקשה

זאב אלקין: מגיע לו יותר זמן, זו פעם ראשונה שהוא מנמק

יעקב אשר: ניתן לו עוד 30 שניות

ולדימיר בליאק: אני פעם ראשונה, אני אורח כאן בוועדה

יעקב אשר: הנה, קיבלת 30, שאני לא אתחרט

נאור שירי: אני מבקש רק, חבר הכנסת ולדימיר בליאק, התייחסות למשט המתחרה שהוציאה השרה סילמן

ולדימיר בליאק: בהחלט

ולדימיר בליאק:  אני בהחלט מתכוון - - -      

זאב אלקין: אם כבר, יש לי הצעת ייעול לחבר הכנסת ואטורי, שאולי תפתור את כל הבעיות של מדינת ישראל

זאב אלקין:  לאחר שהוא ייבחר לוועדה לבחירת שופטים, הוא הרי הגיש מעומדות - - -     

נאור שירי: הגישו אותו לעליון, לא לזה

זאב אלקין: אפשר להוציא את הוועדה לבחירת שופטים למשט, יריב לוין, יחד עם הנשיאה, אולי משם תבוא גאולה למדינת ישראל

זאב אלקין:  עד שהם לא מסתדרים ביניהם, אל תחזיר אותם בחזרה

זאב אלקין:  זה, ואטורי, יפתור את כל הבעיות

נאור שירי: הוא עסוק בלראות את כל התמונות שעשו עליו

נאור שירי:  אני מבקש בבקשה התייחסות מחבר הכנסת ואטורי על המשט ועל שבירת שוק הספנות

נאור שירי:  אני רוצה התייחסות ממך, ואטורי

נאור שירי:  האם מדובר בגזילה של קניין רוחני של ניסים ואטורי, חברים? תפסיק להסתכל על התמונות, אני אומר לך שהשרה הוציאה עכשיו משט

ניסים ואטורי: אני מחפש מי אתה בגוגל

ניסים ואטורי:  מי אתה? יא גנוב

נאור שירי: סוף סוף ואטורי עושה משהו חיובי בכנסת ישראל – מחפש מי זה חברי הכנסת

ולדימיר בליאק: רגע, אבל יש לי שאלה

ולדימיר בליאק:  יש לי שאלה לייעוץ המשפטי

ולדימיר בליאק:  יש לי שאלה לייעוץ המשפטי – האם מי שמחזיק ברישיון קבלן יכול להוביל ספינה? האם הקבלנים יכולים להוביל ספינה?     

יעקב אשר: אם כך, אנחנו עוברים להצבעה על הסתייגויות 81 עד 84

יעקב אשר:  מי בעד ההסתייגויות שירים את ידו? מי נגד ההסתייגות? מי נמנע? שירי

יעקב אשר:  ומי מוחא ולא משתתף? אלקין

יעקב אשר: בעד – 2 

יעקב אשר: נמנעים – 1 

ולדימיר בליאק: רביזיה

ולדימיר בליאק:  רביזיה, אדוני יושב הראש, ותודה שהערכתם אותי

יעקב אשר: רגע, אם ככה, דקה, עכשיו שאלה שלי

יעקב אשר:  אנחנו שאלנו אתמול שאלה לגבי ההמלצה שדיברנו על כך שמועד התחילה ייקבע, בגלל התארגנות של המערכות הטכנולוגיות והלשכות, ליום האחד ביולי 2023

יעקב אשר:  האם אתם מסכימים שזה יתוקן?     

יוליה מלינובסקי: לא, אני חושבת שזה לא מספיק

יעקב אשר: ואם לא יהיו לכם שום טענות על רביזיות מהסוג הזה - - -     

תומר רוזנר: מחר

תומר רוזנר:  אם את לא מסכימה זה - - -     

יעקב אשר: אם לא, זה נכנס לתוקף מייד

יוליה מלינובסקי: אני אסביר, דקה

יוליה מלינובסקי:  אני ברצינות מתייחסת לזה

יעקב אשר: לא, לא

יעקב אשר:  תני לי כן או לא

יעקב אשר:  אני שאלתי אתמול, ביקשתם זמן

יוליה מלינובסקי: כן או לא זה בחופה, פה זה הסברים

יעקב אשר: חופות זה התחום שלך – דת ומדינה

יעקב אשר:  כן או לא

יעקב אשר:  זאב

זאב אלקין: אפשר הצעה אלטרנטיבית?     

יעקב אשר: לא

זאב אלקין: לא, זה אותו כיוון

יעקב אשר: כן או לא

יעקב אשר:  בואו, חבר'ה, אני מנסה - - -     

זאב אלקין: אני אסביר למה

זאב אלקין:  אני אסביר למה

יעקב אשר: אין לי זמן להצעה אלטרנטיבית

יעקב אשר:  אני הבנתי

זאב אלקין: לא, שאלת אז אני עונה לך

יעקב אשר: אם ככה, אז התשובה היא לא

זאב אלקין: שאלת? אני עונה לך

יעקב אשר: אני נועל את הישיבה

זאב אלקין: אבל חבל, חבל שאתה לא מקשיב

יעקב אשר: אז אולי נדבר אחר כך אם תרצה, אם אפשר

יוליה מלינובסקי: לא, אני ברצינות רוצה

זאב אלקין: בסדר, ממילא לא מצביעים עכשיו

יעקב אשר: אני כרגע נועל את הישיבה להפסקה

יעקב אשר:  יש את ועדת הכנסת, ואנחנו מזמנים ישיבה לשעה 14:10 על הרביזיות